ועדת החינוך, התרבות והספורט, כנסת 20, פרוטוקול מספר 261, 2016-08-01 14:00

יעקב מרגי: רבותי, שלום לכולם.

יעקב מרגי: אני מתכבד לפתוח את ישיבת ועדת החינוך, התרבות והספורט של הכנסת.

יעקב מרגי: ה-1 באוגוסט 2016, כ"ו בתמוז התשע"ו.

יעקב מרגי: השעה 14:05.

יעקב מרגי: הצעת חוק הספורט (תיקון – פטור ספורטאים מבוטחים), התשע"ו-2016 פ/3071/20 של חבר הכנסת מכלוף מיקי זוהר שמאוחדת עם חבר הכנסת יואל רזבוזוב.

יעקב מרגי: לפרוצדורות: מאחר והעברנו את החוק בוורסיה מיוחדת ואנחנו מבקשים להחזיר אותו לדיון אז אני את זה קודם כל להצבעה.

יעקב מרגי: אז אני מקריא: בהתאם לסעיף 89(א) לתקנון הכנסת, אנחנו מודיעים ליו"ר הכנסת כי ועדת החינוך, התרבות והספורט החליטה בישיבתה היום לחדש את דיוניה בהצעת החוק שבנדון שהונחה על שולחן הכנסת לקריאה השנייה ולקריאה השלישית.

יעקב מרגי: על זה אנחנו מצביעים.

יעקב מרגי: מי בעד?

יעקב מרגי: בעד – 3

יעקב מרגי: נמנעים – אין

יעקב מרגי: 2 בעד, אין מתנגדים, אין נמנעים.

יעקב מרגי: בקשת חידוש הדיון אושרה.

מכלוף מיקי זוהר: אדוני, אני רוצה לחולל מספר שינויים ממה שהיה בדיון הקודם.

מכלוף מיקי זוהר: ראשית, אני רוצה להחזיר את הצעת החוק כפי שהיתה במקור, ללא שום שינוי.

מכלוף מיקי זוהר: זה פעם ראשונה - -

יעקב מרגי: זאת אומרת?

מכלוף מיקי זוהר: שסעיף 2 חוזר להצעת החוק.

מכלוף מיקי זוהר: פעם שניה, אני כן רוצה לעשות שינוי בהגדרות בחוק בהתאם למה שהציעו משרד הספורט.

מכלוף מיקי זוהר: יחדדו את ההגדרות, נאמר אותן, נחזיר את הסעיף שהוצא - -

יעקב מרגי: סליחה, רגע.

יעקב מרגי: היועצת המשפטית תוכל להסביר?

<מירב ישראלי: אני אסביר: מה שקרה זה שבישיבה הקודמת לגבי החלופה השנייה, זאת שנמחקה ושרוצים להחזיר אותה עכשיו, היא אמרה כך: היא אמרה שחובת הביטוח לא תחול גם לגבי ספורטאים המשתתפים בפעילות ספורט שמעסיק מארגן או תומך בה כפעילות נלווית לעבודה, לרבות בליגה למקומות עבודה, המבוטחים לפי פרק ה' לחוק הביטוח הלאומי, בענף ביטוח נפגעי עבודה; הסעיף הזה הושמט מכיוון שנציגי משרד המשפטים והביטוח הלאומי אמרו שהפעילות נלווית לעבודה – זה דבר שנתון לפרשנות של בתי הדין - -

מכלוף מיקי זוהר: שביל זה אנחנו פה, כדי לפרש את הדברים, להבהיר אותם.

<מירב ישראלי: לא אני אמרתי את זה, הם אמרו את זה.

<מירב ישראלי: הם אמרו שהנושא ייבדק לפי הנתונים העובדתיים של כל מקרה ומקרה ולכן, הם לא יכולים להיות בטוחים שבכל מקרה הספורטאי אכן יהיה מבוטח.

יעקב מרגי: אז הוא ימצא במצב שהוא לא מבוטח.

<מירב ישראלי: נכון, שהוא לא מבוטח.

<מירב ישראלי: עכשיו, משרד הספורט אמר שבעצם כל הנושא של ליגה למקומות עבודה הוא בכלל לא נכנס להרחבת הביטוח.

<מירב ישראלי: אנחנו מדברים לא על שארגון ספורט מארגן את הדבר הזה אלא שמקום העבודה מארגן את הדבר הזה.

<מירב ישראלי: כשמקום העבודה מארגן את הדבר הזה, הוא בכלל לא נכנס להגדרה של הרחבת הביטוח מכיוון ששם מדובר רק במימון ספורטאים, אגודת ספורט וכולי.

<מירב ישראלי: אני מבינה שעכשיו מדברים על מקרה שארגון ספורט מארגן את הדבר במקום העבודה.

<מירב ישראלי: ואז אנחנו יכולים להימצא במצב שהספורטאי בלי ביטוח.

מכלוף מיקי זוהר: טוב, אז אני רוצה להשיב בעניין הזה, שיש פרשנות של בית משפט, שהחוק הזה ממש מסיר את אותה פרשנות מסדר היום, שאומר שגם בליגה למקומות עבודה, חלה חובה לעשות ביטוח לפי חוק הספורט.

מכלוף מיקי זוהר: אותה פרשנות משפטית של אחד מבתי המשפט, זו שגרמה לכל אותם גופים לעשות את הביטוח - החוק הזה בעצם מסיר את הפרשנות הזאת מסדר היום וקובע חד-משמעית שלא חלה עליהם החובה.

מכלוף מיקי זוהר: זה פעם ראשונה.

מכלוף מיקי זוהר: פעם שניה, בכל מה שקשור לכפיפות החוק, האם החוק הזה באמת מכפיף אליו גם את הליגה למקומות עבודה או לא, מבחינתי, אני לא חושב שזה צריך לבוא לפתרון עכשיו, זו לא הסוגיה שעומדת כאן על הפרק.

מכלוף מיקי זוהר: מהרגע שהסרנו את אותם גופים שמפעילים את הליגה למקומות עבודה מהחובה הביטוחית גם תחת חוק הספורט, לאחר מכן השוק החופשי והמדינה תקבע את הדברים הנוספים.

מכלוף מיקי זוהר: אני מבקש להצביע על החוק יחד עם סעיף 2 לחוק.

יעקב מרגי: מה תיקוני הנוסח?

<מירב ישראלי: הוא לא רוצה, זה בא להחליף אותו.

יעקב מרגי: מישהו רוצה להתייחס?

יעקב מרגי: תציג את עצמך.

<יוסי אפשטיין: אני נציג הלשכה המשפטית של משרד החינוך.

<יוסי אפשטיין: אין לנו הערות על הנוסח, אנחנו רק רוצים להסב את תשומת לב הוועדה לעניין מה שגם דובר פה מקודם, סעיף (2) לתיקון החוק המוצע לגבי ילדים שלגביהם הביטוח לא חל, אין חובת ביטוח.

<מירב ישראלי: סיכמנו את זה בסוף.

<יוסי אפשטיין: אני רואה את זה בסיפא - - -

יעקב מרגי: אוקי.

יעקב מרגי: אז אבקש להקריא את הנוסח המלא כולל הסעיף.

<מירב ישראלי: אז בין (1) ל-(2), בנוסח שמונח לפניכם, נכנסת חזרה החלופה שהיתה בקריאה הראשונה.

<מירב ישראלי: שוב: "חובת הביטוח כאמור בסעיף קטן (א) לא תחול על אלה:" הראשון זה השכר מינימום ואז מתווסף בחזרה הפסקה: "ספורטאים המשתתפים בפעילות ספורט שמעסיק או תומך בפעילות נלווית לעבודה, לרבות בליגה למקומות עבודה, המבוטחים לפי פרק ה' לחוק הביטוח הלאומי בענף ביטוח נפגעי עבודה.

<מירב ישראלי: "

מכלוף מיקי זוהר: מצוין.

יעקב מרגי: מי בעד הנוסח כפי שהוקרא?

יעקב מרגי: בעד – 3

יעקב מרגי: נמנעים – אין

יעקב מרגי: באין מתנגדים ובאין נמנעים, הצעת החוק אושרה ותעבור - -

מכלוף מיקי זוהר: מזל וברכה.

<דודו מלכא: אתם לא רוצים לשנות את ההגדרה?

יעקב מרגי: שאלתי התייחסות.

יעקב מרגי: אתה לא נותן לי לנעול את הישיבה.

יעקב מרגי: אני שאלתי אחרי ההערה הזאת שאין לו צורך, אם יש התייחסויות ולא הגבת.

יעקב מרגי: אולי לא הקשבת לי.

יעקב מרגי: בכל מקרה זה הוצבע.

<דודו מלכא: אדוני, אנחנו רוצים בהזדמנות זאת לעדכן את ההגדרה שבלאו הכי אנחנו עתידים לתקן אותה בעתיד.

יעקב מרגי: תתקנו, אנחנו נעזור לכם.

יעקב מרגי: תודה רבה.

יעקב מרגי: הישיבה נעולה.